gayon man, kagabiy hindi man ninyo napunang akoy nasa dulaan; sa boong itinagal ng palabas ay minamatyagan ko kayo at hindi ninyo hinihiwalayan ng tingin iyong mga babaing cochers. nagkapalit ang kalagayan; si isagani na naparoon upang humingi ng paliwanag ay siya pang nagbigay at sumaligaya siyang lubos ng tinuran ni paulita na siyay pinatatawad. tungkol sa pagkakaparoon ng babai sa dulaan, ay dapat pang pasalamatan sa kaniya; siya, sa kapipilit ng inali, ay pumaroon lamang sa pag asang makikita ang binata sa boong palabas. gaano ang pagkutya niya kay juanito pelaez! ang aking ali ang nakakaibig! ang sabi na kasabay ang masayang halakhak. kapuwa nagtawanan; ang pagkakasal ni pelaez kay aling victorina ay ipinagkatuwa nilang mabuti at halos namamalas na nilang nangyari; ngunit naalala ni isagani na si. tiburcio ay buhay at ipinagkatiwala ang lihim sa kaniyang giliw, matapos na mapapangakong hindi sasabihin kahit kanino.